**ДИСТАНЦИОННИ ОБУЧЕНИЯ ПО ОБУЧИТЕЛЕН МОДУЛ 1**

**«УПРАВЛЕНИЕ НА ОБЩИНСКИТЕ ФИНАНСИ»**

**В Ъ В Е Д Е Н И Е**

**(МАТЕРИАЛИ ЗА САМОПОДГОТОВКА)**

**Въведение**

**За кого е предначначено дистанционното обучение по обучителен модул 1 „Управление на общинските финанси“**

Участници в дистанционните обучения могат да бъдат общински служители, работещи в сферата на местните финанси. Такива са ресорни заместник–кметове, директори на дирекции, началници на отдели, общински служители (на трудово и служебно правоотношение) и експерти, работещи в областта на планирането, финансите, контрола и одита.

Всеки един от одобрените за участие в дистанционното обучение участник ще получи на е-пощата си потвърждение за записването му, както и подробни указания как да влиза в обучителната платформа и как да провежда самоподготовката по отделните теми, включени в обучителния модул.

В дистанционното обучение не могат да се включват участници, които са преминали тридневните обучителни семинари, проведени в периода …. по проект „Повишаване на знанията, уменията и квалификацията на общинските служители“, който се изпълнява от Националното сдружение на общините в Република България (НСОРБ).

Настоящото дистанционно обучение е част от дейностите по цитирания проект и се финансира по Оперативна програма „Добро управление“, съфинансирана от Европейския съюз чрез Европейския социален фонд, по процедура „Обучения за служителите в администрацията, организирани от Дипломатическия институт към министъра на външните работи и Националното сдружение на общините в Република България”, по Приоритетна ос 2 „Ефективно и професионално управление в партньорство с гражданското общество и бизнеса”.

**Основни цели и резултати, които се очакват**

Дистанционно обучение се предвижда да преминат минимум … общински служители.

Целта на обучението е, да подкрепи участниците при тяхната самоподготовка, като:

* Представи основните нормативни изисквания в областта на местните финанси;
* Представи модел за преструктуриране на натрупания опит и знания;
* Осигури нови систематизирани знания, които да подпомогнат конкретната им работа и справянето с предизвикателствата на динамичната заобикаляща среда и намирането на решения на конкретни казуси от практиката;
* Осигури форум за обмяна на опит и добри практики между общинските служители.

Удобството на дистанционното обучение е обстоятелството, че участниците имат достъп до материалите и тестовете от работния си компютър/мобилно устройство в удобно за тях време.

Достъпът до лекциите е 24х7, като участниците имат възможност да запазят материала на своите компютри и устройства и да работят по него офлайн.

Всички осем теми ще бъдат активни от ……………., така че всеки участник да избере собствен и удобен за нея/него ритъм на работа.

При дистанционното обучение основно значение има самоподготовката. При необходимост обучаваните могат да взаимодействат с обучителите чрез интернет платформата. В рамките на форума в обучителната платформа, участниците могат задават въпроси и да предлагат обсъждане на казуси и споделяне на примери.

Отговорите и коментарите от страна на обучаемите се дават в рамките на стандартното работно време.

**Съдържание на дистанционното обучение**

Структурирани са осем основни теми. Към всяка тема има подтеми, които представят специфични аспекти по основната тема. Всяка тема е представена чрез писмен материал за самоподготовка и презентация.

Препоръчително е да се следва логичната последователност на темите, съгласно съдържанието, както следва:

|  |  |
| --- | --- |
| Основна тема | Включени подтеми |
| ТЕМА 1. НОРМАТИВНА УРЕДБА НА НАЦИОНАЛНО И МЕСТНО НИВО | Подтема 1.1. Национална нормативна рамка.Подтема 1.2. Местна нормативна рамка |
| ТЕМА 2. ОСНОВНИ ПРАВОМОЩИЯ НА ОРГАНИТЕ НА МЕСТНАТА ВЛАСТ ПРИ СЪСТАВЯНЕТО, ПРИЕМАНЕТО, ИЗПЪЛНЕНИЕТО И ОТЧИТАНЕТО НА ОБЩИНСКИЯ БЮДЖЕТ |   |
| ТЕМА 3. ВЪТРЕШНО ОРГАНИЗАЦИОННИ ПРАВИЛА И ПРОЦЕДУРИ ЗА ЕФЕКТИВНО УПРАВЛЕНИЕ НА МЕСТНИТЕ ФИНАНСИ. ДОБРИ ПРИМЕРИ ОТ НАРЕДБИ НА ОБЩИНСКИТЕ СЪВЕТИ | Подтема 3.1. Вътрешно организационни правила и процедури за ефективно управление на местните финанси.Подтема 3.2. Добри примери от наредби на общинските съвети |
| ТЕМА 4. ПОЛИТИКИ ПО УПРАВЛЕНИЕ НА ПРИХОДИТЕ. СЛАБОСТИ И ДОБРИ ПРАКТИКИ. ПРИВЛЕЧЕНИ СРЕДСТВА. | Подтема 4.1. Политики по управление на приходите.Подтема 4.2. Слабости и добри практики.Подтема 4.3. Привлечени средства. |
| ТЕМА 5. РАЗХОДНИ ПОЛИТИКИ. ИНВЕСТИЦИИ. СЛАБОСТИ И ДОБРИ ПРАКТИКИ | Подтема 5.1.Разходни политики.Подтема 5.2. Инвестиции.Подтема 5.3. Слабости и добри практики. |
| ТЕМА 6: БАЛАНСИРАНЕ НА БЮДЖЕТА. КАК ДА ОБВЪРЖЕМ ПОТРЕБНОСТИТЕ С ВЪЗМОЖНОСТИТЕ - ПОУКИТЕ ОТ ПРАКТИКАТА? ВЗАИМОДЕЙСТВИЕ КМЕТ - ОБЩИНСКИ СЪВЕТ - МЕСТНА ОБЩНОСТ В БЮДЖЕТНИЯ ПРОЦЕС. | Подтема 6.1. Балансиране на бюджета.Подтема 6.2. Как да обвържем потребностите с възможностите – поуките от практиката.Подтема 6.3. Взаимодействие кмет - общински съвет - местна общност в бюджетния процес |
| ТЕМА 7. ПРОЗРАЧНО, ЕФЕКТИВНО И ЕФИКАСНО УПРАВЛЕНИЕ НА ОБЩИНСКИЯ БЮДЖЕТ И СРЕДСТВАТА ОТ ЕС. |  |
| ТЕМА 8: ФИСКАЛНИ ПРАВИЛА И ОГРАНИЧЕНИЯ. ДЪРЖАВНИ ПОМОЩИ. ОДИТНИ И КОНТРОЛНИ ОРГАНИ И ПРОЦЕДУРИ. | Подтема: 8.1. Фискални правила и ограничения. Подтема: 8.2. Държавни помощи. Подтема: 8.3. Одитни и контролни органи и процедури. |

Всяка тема съдържа няколко подтеми, които представят специфични аспекти по основната тема. Препоръчително е да се следва логичната последователност на темите, съгласно съдържанието.

Към всяка тема, освен горните обучителни материали, има и учебни ресурси, които включват:

• Презентации;

• Кратки тестове с контролни задачи за самооценка;

Всеки тест включва 5 (пет) въпроса с по 3 (три) възможни отговора, от които само един верен отговор. **При верни отговори на 3 от 5-те въпроса (60%) тестът се счита за успешно издържан.**

Към всеки модул има списък на ресурсни материали (сайтове, книги, статии, доклади и други).

Времето, за което един участник следва да премине дистанционното обучение е максимум 30 календарни дни. В рамките на това време, участникът самостоятелно се запознава с обучителните материали, ползва помощните материали за самоподготовка и провежда самооценка по тестовете с контролни задачи към всяка една от темите.

**Критерии за успешно завършване на курса**

В края на обучението участниците в дистанционното обучение попълват изпитен тест от 10 въпроса, които обхващат всички задължителни теми от обучителния модул. Въпросите са от затворен тип и всеки има само един верен отговор. Резултатите се отчитат в точки като максималният им брой е 100 точки. Отделните въпроси са с различна степен на сложност и всеки носи различен брой точки. Критерий за успешно преминат тест е получаването на минимум 65 точки.

**Успешно завършилите дистанционното обучение и издържали изпитния тест ще получат Сертификат.**